Ανούκ Εμέ

Η Ανούκ Εμέ (Anouk Aimee, πραγματικό ονοματεπώνυμο Nicole Françoise Florence Dreyfus, Παρίσι, 27 Απριλίου 1932 - 18 Ιουνίου 2024) ήταν Γαλλίδα ηθοποιός που εμφανίσθηκε σε 70 κινηματογραφικές ταινίες από το 1947, έχοντας πραγματοποιήσει το ξεκίνημα της καριέρας της από την ηλικία των 14 ετών.

Στα πρώτα της βήματα σπούδασε υποκριτική και χορό, παράλληλα με τη βασική της εκπαίδευση. Αν και τα περισσότερα έργα στα οποία πρωταγωνίστησε ή συμμετείχε ήταν γαλλικά, εντούτοις έλαβε επίσης μέρος και σε ταινίες που παρήχθησαν σε μια σειρά από άλλες ευρωπαϊκές χώρες, όπως σε Ισπανία, Μεγάλη Βρετανία, Ιταλία και Γερμανία, αλλά και στην Αμερική. Μεταξύ των γνωστότερων ταινιών της περιλαμβάνεται το Ντόλτσε Βίτα του Φεντερίκο Φελίνι (1960), μετά από το οποίο η Εμέ θεωρήθηκε ένα "ανερχόμενο, εκπληκτικό αστέρι" στον κόσμο του κινηματογραφικού θεάματοςDave Thompson's "Dancing Barefoot: The Patti Smith Story", "Chicago Review Press" (2011) p. 17. Ακολούθως, έπαιξε στα έργα Λόλα, η γυναίκα της ακολασίας (1961) του Ζακ Ντεμί, "8½" (Φελίνι, 1963), George Cukor’s Justine (Ντεμί, 1969), Η τραγωδία ενός γελοίου ανθρώπου (1981) του Μπερνάρντο Μπερτολούτσι και Πρετ-α-πορτέ του Ρόμπερτ Άλτμαν (1994). Χάρις στην ερμηνεία της στην ταινία Ένας άντρας και μια γυναίκα (1966), η οποία τιμήθηκε με βραβείο Όσκαρ, κατέκτησε την παγκόσμια αναγνώριση"Jewish Women: A Comprehensive Historical Encyclopedia".

Έχει καταγραφεί σαν μια ηθοποιός εκπάγλου καλλονής και μια από τους 100 πιο ελκυστικούς ηθοποιούς στην ιστορία του κινηματογράφου, σύμφωνα με μια δημοσκόπηση του 1995 που διενέργησε το περιοδικό Empire. Το πρότυπο που ενσάρκωνε ήταν αυτό της "μοιραίας γυναίκας", με μελαγχολική αύρα.

Στα '60ς, το περιοδικό Life έγραψε ότι "μετά από κάθε ταινία, η αινιγματική ομορφιά της ενισχύεται στη μνήμη του κοινού" και την αποκάλεσε
ως την ομορφότερη κάτοικο της "Αριστερής Όχθης" του Σηκουάνα<ref>Michael Durham's "Aimée—It Means 'To Be Loved'''", "Life magazine", May 19 1967 pp. 85-86</ref>, εννοώντας ότι οι ρόλοι που απέδιδε ήταν ιδιαίτερης καλλιτεχνικής κουλτούρας.

Στα 1967 η Εμέ βραβεύθηκε με τον "Χρυσό Σκούφο''" σαν καλύτερη δραματική ηθοποιός και επιπλέον της απονεμήθηκε το βραβείο της καλύτερης ηθοποιού του Φεστιβάλ των Καννών του 1980. Στα 2002 τιμήθηκε με το Εθνικό Βραβείο Κινηματογράφου (César) της Γαλλίας.

Απεβίωσε στην οικία της στο 18ο Διαμέρισμα του Παρισιού, στις 18 Ιουνίου 2024 σε ηλικία 92 ετών. Κηδεύτηκε σε στενό κύκλο στις 25 Ιουνίου, στο κοιμητήριο του Αγίου Βικεντίου στη Μονμάρτρη.

Επιλεγμένη Φιλμογραφία
 Έτος Τίτλος Ρόλος Σκηνοθέτης1947 La maison sous la merΑνούκΑνρί Καλέφ 1949 Οι ερασταί της Βερόνας (Les amants de Vérone)Τζόρτζια (μια σύγχρονη Ιουλιέτα)Αντρέ Καγιάτ 1950Η χρυσή σαλαμάνδρα (Golden Salamander)ΆνναΡόναλντ Νιμ1952 La Bergère et le ramoneurβοσκοπούλα (φωνή)Πολ Γκριμό Le Rideau cramoisiΑλμπερτίνΑλεξάντρ Αστρούκ1955Contraband SpainΈλενα ΒάργκαςΛόρενς ΧάντινγκτονLes Mauvaises rencontresΚατρίν ΡακάνΑλεξάντρ Αστρούκ1956Ich suche DichΦρανσουάζ ΜορέΟ. Γ. Φίσερ1957Ο μεγάλος εραστής (Pot-Bouille)ΜαρίΖιλιέν Ντιβιβιέ1958Οι εραστές του Μοντπαρνάς (Montparnasse 19)Ζαν ΕμπουτέρνΖακ Μπεκέρ1959Ταξίδι στο κέντρο της γης (The Journey)ΕύαΑνατόλ ΛίτβακΤο κεφάλι κόντρα στον τοίχο ()La tête contre les murs)ΣταφανίΖορζ ΦρανζούΚυνηγοί της ηδονής (Les Dragueurs)ΖανΖαν-Πιερ Μοκί1960Γλυκιά ζωή (La Dolce Vita)ΜατναλέναΦεντερίκο ΦελίνιLe farceurΕλέν ΛαρόςΦιλίπ ντε Μπροκά1961Η ώρα της μεγάλης κρίσεως (Il giudizio universale)ΙρένεΒιτόριο ντε ΣίκαΛόλα, η γυναίκα της ακολασίας (Lola)LolaΖακ Ντεμί1962Σόδομα και Γόμορα (Sodom and Gomorrah)βασίλισσα ΜπέραΡόμπερτ ΌλντριτςΗ πιο αστεία μέρα του πολέμου (Il giorno più corto)ερυθροσταυρίτισσαΣέρτζιο Κορμπούτσι19638½Λουίζα ΑνσέλμιΦεντερίκο Φελίνι1964Le voci biancheΛορέντσαΠασκουάλε Φέστα ΚαμπανίλεΈρωτες γυναικών (La fuga) ΛουίζαΠάολο Σπινόλα1965 Ένας υπέροχος τεμπέλης (Il morbidone)ΒαλέριαΜάσιμο Φραντσιόζα1966Ένας άντρας και μια γυναίκα (Un homme et une femme)Αν ΓκοτιέΚλοντ Λελούς1968Μια νύχτα κάποιο τρένο (Un soir, un train)ΑνΑντρέ Ντελβό1969Το φωτομοντέλο (Model Shop)ΛόλαΖακ ΝτεμίΗ συνάντησις (The Appointment) ΚάρλαΣίντνεϊ ΛουμέτΑλεξάνδρια (Justine)ΖιστίνΤζορτζ Κιούκορ1976Αν έπρεπε να ξαναρχίσω (Si c'était à refaire)Σάρα ΓκόρντονΚλοντ Λελούς1978Mon premier amourΖαν ΡομένΕλί Σουρακί1979Πήδημα στο κενό (Salto nel vuoto)Μάρτα ΠοτιτσέλιΜάρκο Μπελόκιο1981Η τραγωδία ενός γελοίου ανθρώπου (La Tragedia di un uomo ridicolo)Μπάρμπαρα ΣπατζάριΜπερνάρντο Μπερτολούτσι1983Il generale dell'armata morteκόμησσα Μπέτσι ΜιραφιόρεΛουτσιάνο ΤόβολιViva la vieΑνούκΚλοντ Λελούς1984Η επιτυχία είναι η καλύτερη εκδίκηση (Success Is the Best Revenge)ΜονίκΓέρζι Σκολιμόφσκι1986Ένας άντρας και μια γυναίκα: 20 χρόνια μετά (Un Homme et une femme : vingt ans déjà)Αν ΓκοτιέΚλοντ Λελούς1990Bethune: Η ιστορία ενός ήρωα (Bethune: The Making of a Hero)Μαρί-Φρανς ΚουντέρΦίλιπ ΜπόρσοςIl y a des jours... et des lunesΑνούκ ΕμέΚλοντ Λελούς1994Εκατό και μία νύχτες (Les Cent et une nuits)ΑκούκΑνιές ΒαρντάΠρετ-α-πορτέ (Prêt-à-Porter)Σιμόν ΛόουενθαλΡόμπερτ Άλτμαν1996 Hommes, femmes : mode d'emploiχήραΚλοντ Λελούς1998L.A. Without a MapΑνούκ ΕμέΜίκα Καουρισμάκι1999Une pour toutesσύζυγος μουσικούΚλοντ Λελούς2001Festival in CannesΜίλι ΜαρκάνΑνρί Ζαγκλόμ2002Ναπολέων (Napoléon)Λετίτσια ΒοναπάρτηΙβ Σιμονό2003Και έζησαν αυτοί καλά... (Ils se marièrent et eurent beaucoup d'enfants)μητέρα του ΒανσάνΙβάν Ατάλ2003La Petite prairie aux bouleauxΜίριαμΜαρσελίν Λοριντάν-Ιβάν2010Paris ConnectionsΑνιέςΧάρλεϊ Κόκλις2011Tous les soleilsΑγκάτΦιλίπ Κλοντέλ2012Mince alors!μητέραΣαρλότ ντε Τιρκέμ2019Les plus belles années d'une vieΑν ΓκοτιέΚλοντ Λελούς

Παραπομπές

Κατηγορία:Γαλλίδες ηθοποιοί κινηματογράφου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένοι με Σεζάρ